Diari Oficial de la Generalitat Valenciana


Sumari del DOGV 8019, del 11-04-2017 (2017/3092)

RESOLUCIÓ de 7 d'abril de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes per a la reindustrialització de la comarca del Camp de Morvedre.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3092


Data del document
:   07-04-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * El Camp de Morvedre
    * ajuda pública

RESOLUCIÓ de 7 d'abril de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes per a la reindustrialització de la comarca del Camp de Morvedre. [2017/3092]  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent. L'Ordre 22/2016, de 27 d'octubre, de la Conselleria d'Economia Sostenible sectors Productius, Comerç i Treball (DOGV 7906, 28.10.2016), va establir les bases reguladores per a la concessió de les subvencions per a l'impuls d'actuacions d'industrialització i millora de la competitivitat i sostenibilitat econòmica, social i mediambiental dels sectors industrials de la Comunitat Valenciana.  
  
Conforme estable l'article 3.5 de les bases reguladores, les convocatòries podran establir o prioritzar com a beneficiaris aquelles entitats, agrupacions, classes d'empreses, indústries i associacions pertanyents a sectors, àmbits d'especialització, comarques o municipis, que anualment s'hagen expressament inclòs en la llei de pressupostos de la Generalitat.  
En el programa pressupostari 722.20, Política industrial, de la Llei 14/2016, de 30 de desembre, de Pressupostos de la Generalitat per a 2017, s'estableix una línia per a plans d'acció per a la reindustrialització de la comarca del Camp de Morvedre, que té com a possibles beneficiaris empreses, ajuntaments, associacions, organismes i institucions sense ànim de lucre.  
Per mitjà de la present resolució, es convoquen per a l'exercici 2017, exclusivament les subvencions per a empreses industrials de la comarca del Camp de Morvedre, a l'empara del capítol II del títol III de les bases reguladores, i en els termes i condicions delimitats en la present convocatòria.  
La present convocatòria queda sotmesa, en el que pertoque, a la Llei 38/2003, de 17 de novembre, general de subvencions; al Reial decret 887/2006, de 21 de juliol, pel qual s'aprova el seu Reglament; i a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte i àmbit de la convocatòria  
L'objecte de la present resolució és convocar per a l'exercici 2017, en règim de concurrència competitiva, subvencions per al suport a projectes d'inversió sostenible per al creixement i consolidació d'empreses industrials en la comarca del Camp de Morvedre.  
  
Segon. Finançament  
1. La present convocatòria es finançarà amb càrrec al capítol VII dels Pressupostos de la Generalitat per a l'any 2017, del programa pressupostari 25.73.71.607.99:  
  
Codi línia Denominació línia Import  
S 8086000 Plans d'acció per a la reindustrialització de la comarca del Camp de Morvedre 2.600.000 -  
  
  
Tercer. Beneficiaris  
1. Podran ser beneficiaris d'aquestes ajudes exclusivament les següents tipologies d'empreses que realitzen les actuacions susceptibles de suport:  
a) Empreses manufactureres enquadrades en la secció C - Divisions 10 a 33 de la Classificació Nacional d'Activitats Econòmiques (CNAE 2009), que tinguen seu social o establiment productiu a la comarca del Camp de Morvedre.  
b) Empreses extractives enquadrades en la secció B - Divisions 5 a 9 de la Classificació Nacional d'Activitats Econòmiques (CNAE 2009), tinguen seu social o establiment productiu al Camp de Morvedre.  
  
2. No podran obtindre la condició de beneficiaris els sol·licitants en què concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Obligacions dels beneficiaris  
Els beneficiaris d'aquestes ajudes hauran de complir totes les obligacions establides en els articles 4, 5.2, 8 i 14 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes en matèria de reindustrialització.  
A més, la inversió subvencionada haurà de mantindre's en la comarca del Camp de Morvedre almenys durant cinc anys, en el cas de grans empreses, i almenys durant 3 anys en el cas de les pimes, comptats a partir de la finalització del termini de justificació. Això no impedirà la substitució d'instal·lacions o equips que hagen quedat obsolets o s'hagen avariat dins d'aquest període, sempre que l'activitat econòmica es mantinga en la zona de què es tracte durant el període mínim pertinent.  
  
  
Cinqué. Actuacions susceptibles de suport  
1. Només podran subvencionar-se, d'acord amb les normes establides en aquesta convocatòria, les inversions industrials desenvolupades entre l'1 de gener de 2017 i la data de justificació de l'ajuda, i que s'enquadren en alguna de les tipologies següents:  
a) Creació d'establiments industrials que consistisquen en l'inici d'una nova activitat de producció en qualsevol punt de la comarca del Camp de Morvedre.  
b) Trasllat d'establiments industrials que consistisquen en el canvi de localització d'una activitat de producció prèvia, cap a qualsevol punt de la comarca del Camp de Morvedre.  
c) Ampliacions de la capacitat de producció instal·lada en centres de producció existents en la comarca del Camp de Morvedre, a través de la implantació de noves línies de producció.  
d) Millores i/o modificacions de línies de producció prèviament existents a la comarca del Camp de Morvedre.  
2. En el cas de les grans empreses només seran subvencionables els projectes d'inversió anteriors que, a més, suposen la creació d'ocupació de caràcter indefinit i que comporten, al seu torn, augment de la plantilla de l'empresa en la comarca del Camp de Morvedre. La creació d'ocupació haurà de produir-se entre l'1 de gener de 2017 i el 31 de desembre de 2017, i el nivell d'ocupació resultant haurà de mantindre's un període mínim de tres anys. L'incompliment d'aquest compromís pel beneficiari comportarà el reintegrament de les quantitats percebudes i l'exigència de l'interès de demora corresponent.  
3. Per a determinar la realització de la inversió o el seu impacte en la comarca del Camp de Morvedre, s'aplicarà la delimitació geogràfica municipal continguda en el Mapa de les Comarques de la Comunitat Valenciana, elaborat per l'Institut Cartogràfic Valencià i l'Acadèmia Valenciana de la Llengua, i que pot descarregar-se del web oficial de les Corts i de les entitats anteriors.  
4. Les inversions industrials de qualsevol de les anteriors tipologies hauran de ser viables tècnicament segons l'estat o situació actual de la tecnologia a escala industrial.  
5. El pressupost mínim subvencionable de la inversió en el Camp de Morvedre serà de 15.000 euros, IVA exclòs, per a les pimes i de 75.000 euros, IVA exclòs, per a les grans empreses. Les sol·licituds el cost subvencionable total no de les quals abast el dit import, seran desestimades.  
  
6. Als efectes d'aquesta resolució, es considerarà pime tota entitat, independentment de la seua forma jurídica, que exercisca una activitat econòmica que ocupe menys de 250 persones i tinga un volum de negoci anual no superior a 35.884.813 d'euros, o bé un balanç general no superior a 75.113.081 d'euros.  
  
Sisé. Despeses subvencionables  
1. Tindran la consideració de despeses subvencionables les que satisfacen el que estableix l'article 31 de la Llei 38/2003, de 17 de novembre, general de subvencions, que hagen sigut efectivament pagades entre l'1 de gener de 2017 i la finalització del període de justificació, i s'enquadren en alguna de les categories:  
a) Adquisició de maquinària, aparells i equips fixos materials directament vinculats a la producció, exclosos els elements de transport exterior. Es consideraran subvencionables les quotes pagades per lísing o arrendament financer si s'acredita que s'ha adquirit la propietat del bé abans de la finalització del període de justificació.  
  
b) Despeses d'auditoria per a l'elaboració de l'Informe de revisió del compte justificatiu de la subvenció, per auditor o empresa auditora externa inscrita en el Registre Oficial d'Auditors de Comptes, fins a un import màxim de sis-cents euros, IVA exclòs, per sol·licitud.  
2. Només podran considerar-se subvencionables aquelles despeses que, de manera indubtable, responguen a la naturalesa de la inversió a subvencionar i resulten estrictament necessàries, basant-se en la descripció de les actuacions aportada en la memòria de sol·licitud.  
3. Són regles aplicables als conceptes de despesa subvencionable, les següents:  
a) No s'acceptaran operacions amb persones o entitats vinculades al beneficiari, entenent-se com a tals aquelles en què concórrega alguna de les circumstàncies relacionades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
b) Els costos de l'adquisició de maquinària o equips de segona mà, seran subvencionables sempre que complisquen a més els requisits següents:  
b.1. Que al realitzar el sumatori de tots els finançaments públics que haja rebut el bé des de la primera compra no supere el valor de mercat del bé esmentat. Per a això, serà imprescindible presentar junt amb la justificació, una declaració firmada del venedor sobre l'origen dels béns i sobre si aquests han sigut objecte de finançament públic nacional o comunitari.  
b.2. Que es garantisca que el preu no és superior al valor de mercat en la data d'adquisició i que és inferior al cost de béns nous semblants. Per a això, serà imprescindible presentar junt amb la justificació, un certificat de taxador independent que certifique l'anterior.  
Si no es pot acreditar el que estableixen els punts b.1. i b.2, els costos d'adquisició de segona mà no es consideraran subvencionables.  
  
4. En cap cas no es consideraran despeses subvencionables els impostos indirectes quan siguen susceptibles de recuperació o compensació, segons estableix l'article 31.8 de la Llei 38/2003, de 17 de novembre, general de subvencions.  
  
Setè. Quantia de l'ajuda  
L'ajuda consistirà en una subvenció del 35 % de les despeses subvencionables en el cas de les grans empreses, i del 50 % en el cas de les pimes, sense superar en ambdós casos els límits i condicions previstes en el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
  
  
Huité. Presentació de sol·licituds  
1. La presentació de sol·licituds i la documentació annexa per a l'obtenció de les ajudes regulades en la present convocatòria es realitzarà obligatòriament de forma electrònica, conforme estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques.  
2. L'interessat trobarà les instruccions per a omplir electrònicament la sol·licitud general de subvenció, en el web www.indi.gva.es/tramitacion-telematica, en l'enllaç «Instruccions».  
3. L'interessat omplirà i firmarà l'imprès de sol·licitud i la documentació annexa que s'exigeix en el resolc novè d'aquesta convocatòria, utilitzant el procediment dissenyat per a aquestes ajudes i que estarà disponible en el catàleg de Serveis Públics interactius de la Generalitat a través de https://sede.gva.es, apartat «Serveis en línia», i accediran al tràmit de sol·licitud d'ajuda dissenyat a l'efecte. Tant la sol·licitud com la resta de documents a presentar, hauran de firmar-se electrònicament amb certificació de persona jurídica, emesa per qualsevol de les entitats admeses pel portal electrònic de la Generalitat, o certificació digital del seu representant, que haurà d'haver-se registrat prèviament en el Registre de Representants de la Generalitat.  
  
  
Nové. Documentació de què s'ha d'acompanyar la sol·licitud  
1. Les sol·licituds es formalitzaran electrònicament en model normalitzat, i s'hi hauran d'emplenar les declaracions següents:  
  
a) Declaració responsable de totes les ajudes obtingudes per als mateixos costos subvencionables, a fi de comprovar que no se superen els límits de l'article 5.2 del Reglament (UE) núm. 1407/2013.  
b) Declaració responsable que el sol·licitant no està incurs en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, i en particular, que no és deutora de la Generalitat d'obligacions per reintegrament de subvencions.  
2. En el cas que el sol·licitant denegue expressament l'autorització a l'òrgan convocant perquè obtinga de forma directa, a través de certificats electrònics, l'acreditació del compliment de les obligacions tributàries i davant de la Seguretat Social, en els termes que preveu els articles 18 i 19 del Reial decret 887/2006, de 21 juliol, pel qual s'aprova el Reglament de la Llei 38/2003, de 17 de novembre, General de subvencions, haurà d'aportar a través de la seu electrònica, les certificacions que a continuació s'indiquen:  
a) De l'Agència Estatal d'Administració Tributària, el certificat que acredite que el sol·licitant es troba al corrent de les seues obligacions tributàries.  
b) De la Tresoreria General de la Seguretat Social, el certificat acreditatiu que el sol·licitant es troba al corrent en el compliment de les seues obligacions amb la Seguretat Social  
c) Dels Serveis Territorials de la Conselleria d'Hisenda i Model Econòmic, el certificat acreditatiu que el sol·licitant no té deutes de naturalesa tributària amb la Generalitat.  
Les certificacions expedides per les administracions tributàries i per la Seguretat Social tindran una validesa de sis mesos des de la data de la seua expedició, d'acord amb el que estableix l'article 23.3 del Reial decret 887/2006, pel qual s'aprova el Reglament general de subvencions. La Direcció General d'Indústria i Energia podrà requerir el sol·licitant si la informació obtinguda presenta cap incidència.  
  
3. Adjunts a la sol·licitud degudament emplenada, i si és el cas a les certificacions anteriors, s'acompanyaren els documents següents:  
  
a) Model normalitzat de l'annex I, que contindrà les següents declaracions responsables:  
1. Declaració responsable que el sol·licitant compleix amb la normativa d'integració laboral de persones amb discapacitat o, si és el cas, l'exempció de l'obligació esmentada, i que es troben al corrent en el compliment de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana; del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social; de la Llei orgànica 3/2007, de 22 de març, per a la igualtat efectiva de dones i homes; i de la Llei 9/2003, de 2 d'abril, per a la Igualtat entre dones i homes.  
  
2. Declaració responsable de les circumstàncies arreplegades en l'article 11.5 de les bases reguladores que concórreguen en el sol·licitant, com a criteris de preferència en cas d'empat de puntuació.  
b) Còpia escanejada de la targeta d'identificació fiscal de l'empresa sol·licitant.  
c) Còpia escanejada de l'escriptura de constitució de l'empresa, amb inscripció actualitzada en el Registre Mercantil, a la qual s'acompanyaren si és el cas els estatuts vigents.  
d) Memòria descriptiva del projecte d'inversió per al qual se sol·licita l'ajuda.  
e) Dades de domiciliació bancària segons model facilitat a l'efecte.  
f) Declaració responsable, segons model normalitzat, de totes les ajudes de minimis concedides per qualsevol projecte al sol·licitant en l'exercici fiscal corrent i en els dos anteriors. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. Només es podran concedir noves ajudes de minimis després d'haver comprovat que això no donarà lloc al fet que l'import total de les ajudes concedides a l'empresa beneficiària sobrepasse el límit màxim establit en el Reglament (UE) núm. 1407/2013, és a dir, 200.000 euros, que es redueix a 100.000 euros en el cas de beneficiaris que operen en el sector del transport per carretera, durant qualsevol període de tres exercicis fiscals.  
  
g) Declaració responsable d'ostentar la condició de pime, si és el cas.  
h) En el cas de les grans empreses, compromís firmat, segons model normalitzat, de creació d'ocupació de caràcter indefinit, que supose al seu torn augment de la plantilla de l'empresa en la comarca del Camp de Morvedre.  
  
Deu. Termini de presentació de sol·licituds  
El termini de presentació de sol·licituds serà d'un mes, iniciant-se el seu còmput l'endemà de la publicació, en extracte, de la present resolució en el Diari Oficial de la Generalitat Valenciana. Només seran admeses les sol·licituds que hagen sigut gravades en el registre electrònic de la Generalitat abans de les 24.00 hores de l'últim dia de termini de presentació (hora oficial peninsular espanyola).  
  
Onze. Esmena de sol·licituds  
1. Quan la sol·licitud no reunisca els requisits assenyalats en la Llei 39/2015, d'1 d'octubre, del procediment administratiu comú de les administracions públiques, o no s'acompanye la documentació que d'acord amb aquesta resolució resulte exigible, o es considere necessària per a resoldre, es requerirà l'interessat perquè, en el termini de 10 dies hàbils, esmene la falta o acompanye els documents requerits, amb indicació que, si així no ho fera, es considerarà que desisteix de la seua petició, prèvia resolució que haurà de ser dictada en els termes que preveu l'esmentada legislació bàsica.  
2. La notificació electrònica dels actes administratius produirà efectes jurídics al ser la via obligatòria per a les persones jurídiques. De conformitat amb l'article 43 de la Llei 39/2015, d'1 d'octubre, del procediment administratiu comú de les administracions públiques, i amb l'article 54 del Decret 220/2014, la pràctica de la notificació electrònica es realitzarà, amb caràcter general, per compareixença electrònica, de la manera següent:  
a) L'empresa sol·licitant, o el seu representant degudament registrat, accedirà al contingut de l'actuació administrativa corresponent a través de la seu electrònica de la Generalitat. Prèviament, s'enviarà per correu electrònic a la direcció facilitada en la sol·licitud, un avís de notificació, de caràcter informatiu, que li comunicarà l'existència d'una notificació, així com l'adreça de la pàgina web a què ha d'accedir per a obtindre.  
  
b) Aquest avís de notificació haurà d'especificar, a més de les dades que permeten la identificació de la notificació, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques, que transcorreguts deu dies naturals a partir de la data de posada a disposició de la notificació, sense que tinga lloc l'accés a aquesta, equivaldrà al rebuig de la notificació als efectes previstos en la normativa legal vigent, llevat que d'ofici o a instància del destinatari es comprove la impossibilitat tècnica o material de l'accés.  
c) La notificació contindrà la designació de l'òrgan administratiu o entitat que efectua la notificació, la referència al tipus de document que es notifica, el número d'expedient a què es refereix, i la data i registre d'eixida.  
d) Si l'interessat accepta la notificació, podrà accedir als documents objecte d'aquesta, que també tindran format per a impressió.  
  
e) Es deixarà constància en l'expedient administratiu de l'acceptació o rebuig de la notificació electrònica, produint els efectes previstos en la Llei 39/2015 d'1 d'octubre, del procediment administratiu comú de les administracions públiques.  
Dotze. Criteris de valoració de les sol·licituds  
1. El procediment de concessió de les subvencions es tramitarà en règim de concurrència competitiva, que es realitzarà per mitjà de comparació segons els criteris, les puntuacions i llindars mínims següents, establint-se una prelació entre les que hagen obtingut la puntuació mínima de 50 punts, i sense poder superar el llistat esmentat, en tot cas, els límits pressupostaris assenyalats.  
2. La valoració de les sol·licituds de subvencions es realitzarà atesos els criteris següents, i segons la ponderació següent:  
  
1.1: fins a 30 punts Puntuació màxima Llindar mínim  
 Viabilitat tècnica i econòmica 15 5  
 Fortalesa de l'enfocament proposat 10 5  
 Coherència del pla de treball 5   
1.2: fins a 60 punts Adequació a les necessitats d'industrialització o demandes del sector, del mercat o de l'àmbit territorial d'influència. 25 10  
 Contribució a la millora de la competitivitat. 20 10  
 Contribució al desenvolupament industrial sostenible i la reducció de l'impacte mediambiental. 15   
1.3: fins a 10 punts Contribució a la millora de qualitat de la vida ciutadana o utilitat de solució per a problemes socials. 5   
 La contractació de persones amb discapacitat o diversitat funcional mes allà del percentatge mínim establit per la normativa sobre integració laboral de persones amb discapacitat. 5   
  
  
3. L'avaluació de les sol·licituds, l'aplicació dels llindars mínims i la resolució d'empats, es realitzarà aplicant les regles establides en els apartats 2, 3, 4 i 5 de l'article 11 de les bases reguladores.  
  
4. En el cas que el crèdit consignat en la convocatòria fóra suficient, atenent al nombre de sol·licituds una vegada finalitzat el termini de presentació, no serà necessari fixar ordre de prelació entre les sol·licituds que reunisquen els requisits establits en les convocatòries.  
5. Quan l'import de la subvenció resulte inferior al que figura en la sol·licitud presentada, podrà proposar-s'hi reformular-ne la sol·licitud per a ajustar els compromisos i condicions a la subvenció atorgable. La reformulació haurà de presentar-se en el termini màxim de 10 dies des de la notificació de la proposta esmentada.  
  
Tretze. Comissió tècnica instructora  
De conformitat amb allò que disposa l'article 10 de l'Ordre 22/2016, de 27 d'octubre, examinades les sol·licituds, aquelles que complisquen i acrediten els requisits establits, seran avaluades per una comissió tècnica instructora, que elaborarà una relació ordenada dels sol·licitants admesos amb la puntuació obtinguda, i elevarà a l'òrgan concedent les corresponents propostes de concessió i denegació d'ajudes, i la determinació de les seues quanties. La composició de la Comissió i el seu funcionament seran els establits en l'esmentat article 10 de l'Ordre 22/2016, de 27 d'octubre.  
  
Catorze. Resolució de concessió  
1. Es delega en la direcció general amb competències en matèria d'indústria, la resolució de les sol·licituds de subvencions que es presenten a l'empara d'aquesta convocatòria d'ajudes. L'òrgan competent per a la resolució d'aquestes subvencions serà, així mateix, competent per a dictar la resolució prevista en article 13 de les bases reguladores.  
2. El termini màxim per a resoldre i notificar la resolució serà de sis mesos a comptar de la publicació de la corresponent convocatòria en el Diari Oficial de la Generalitat Valenciana.  
3. Transcorregut el termini adés mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. La resolució del procediment de concessió es notificarà als interessats per mitjà de la publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015 d'1 d'octubre, del procediment administratiu comú de les administracions públiques. La pràctica de la notificació esmentada s'ajustarà a les disposicions contingudes en l'esmentada llei. Igualment es publicarà en el Diari Oficial de la Generalitat Valenciana i en la Base de Dades Nacionals de Subvencions, en compliment d'allò que s'ha establit sobre publicitat de subvencions concedides, en la Llei 38/2003, de 17 de novembre, general de subvencions.  
  
  
Quinze. Resolució d'incidències. Supòsits i criteris de modificació de la resolució  
1. La direcció general amb competències en matèria d'indústria resoldrà les incidències que es produïsquen amb anterioritat o posterioritat a la concessió. En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació, i comunicar altres ajudes públiques o privades que haguera obtingut o sol·licitat després de la data de presentació de la sol·licitud.  
2. La modificació o alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
  
Setze. Recursos  
La resolució de concessió que es dicte posa fi a la via administrativa i, en contra, podrà interposar-se un recurs potestatiu de reposició en el termini d'un mes a comptar de l'endemà de la notificació, o recurs contenciós administrativa davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dèsset. Justificació de les ajudes  
1. Les empreses beneficiàries podran presentar la documentació justificativa fins al 31 d'octubre de 2017, de forma telemàtica en els mateixos termes del resolc vuitè.  
2. La documentació justificativa haurà de presentar-se de conformitat amb allò que disposa l'article 14 de l'Ordre 22/2016, de 27 d'octubre:  
a) Informe d'un auditor de comptes inscrit com a exercent en el Registre Oficial d'Auditors de Comptes, dependent de l'Institut de Comptabilitat i Auditoria de Comptes, amb el contingut establit en l'article 14, punts 5, 6 i 7, de l'Ordre 22/2016, de 27 d'octubre.  
b) Compte justificatiu subscrit per l'empresa beneficiària i avalat per l'informe d'auditor, d'acord amb el model normalitzat.  
c) Resum de dades bàsiques de la inversió realitzada, segons model normalitzat.  
d) Memòria tècnica i econòmica de les actuacions, segons model normalitzat.  
e) En cas d'haver denegat expressament l'autorització a l'òrgan convocant perquè obtinga de forma directa, a través de certificats electrònics, l'acreditació del compliment de obligacions tributàries i davant la Seguretat Social, haurà d'aportar les certificacions relacionades en l'apartat dos del resolc novè d'aquesta resolució.  
3. La Direcció General competent en matèria d'indústria podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.  
  
Díhuit. Reintegrament i minoració de les ajudes  
1. Escaurà el reintegrament de les ajudes concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present convocatòria, així com en els supòsits de causes de reintegrament que estableix l'article 37 de la Llei general de subvencions.  
2. El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
  
Dènou  
Contra la present resolució, que posa fi a la via administrativa podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar de l'endemà de la publicació. O bé, directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 d'abril de 2016.- El conseller d'Economia Sostenible, Sectors Productius, Comerç i Treball: Rafael Climent González.